Ek dink ons het hier die begin van ‘n projek wie se tyd gekom het, soos Lyndon Johnson dit sou stel op sy dag. Met wonderlike ramifikasies en moontlikhede. Ek sal graag later vandag of môre langs hierdie selfde weg enkele voorstelle wil maak,want ek dink dis belangrik dat ons die kollektiewe en oop-vir-kritiek aard van die proses probeer staande hou.
So begin “Oda el tomate”. Die kort, dikwels eenwoord reëls maak dit maklik om die ritme in Afrikaans met die gedig s’n te laat ooreenstem.
Wanneer dit egter kom by die klankstruktuur, volg ek persoonlik heeltemal ‘n ander strategie. Ek dink nie as ek die Spaanse klankstruktuur probeer naboots in Afrikaans, sal dit hoegenaamd werk nie. Ek probeer eerder die gevoel van die gedig in die mees idiomatiese Afrikaans waartoe ek in staat is, in Afrikaans te herskep.
Maar, as jy gaan na die “translations/vertaling” afdeling van Versindaba, sal jy nog ‘n handjievol gedigte van Neruda sien wat ek en ander ouens vertaal het. Ek stuur gewoonlik ‘n vertaling vir Versindaba sodra ek daarmee klaar is en dan kom dit gewoonlik in die afdeling vir vertalings. Jy kan so af en toe daar gaan kyk vir ‘n nuwe gedig.
Dankie De Waal. Ja, ek het maar bietjie geterg oor ek self so stadig skryf en alle ander mense so vinnig. Maar dankie vir die advies – sal so maak en lekker werk aan die projek; julle is ‘n danige klomp woordenaars bymekaar
Ek werk so vinnig as wat ek kan, maar wil nie oorhaastig wees nie. Verder is ek ook baie besig met ander dinge. Ek is ‘n arbeider (lees: stadsraadslid) in Krugersdorp. Ek sien jou kantoor is hier naby die dorp.
voorheen Klippe van die hemel – grote dank vir die vertaling. Ek is mal oor klippe en die oer-oue taal wat hul praat.